jkorsvik/nowiki_second_scrape_merged huggingface dataset:
Beit Jala

Beit Jala (arabisk بيت جالا) er en palestinsk kristen by i guvernementet Betlehem på Vestbredden. Beit Jala ligger 10 km sør for Jerusalem, på vestsiden av Hebronveien, ovenfor Betlehem, 825 meter over havet. I 2007 hadde Beit Jala 11 758 innbyggere i følge Palestinsk statistisk sentralbyrå. Omkring 75 % av befolkningen var kristne (hovedsakelig gresk-ortodokse) og omkring 25 % muslimer.


== Historie ==
Conder and Kitchener identifiserer Beit Jala med Galem eller Gallim nevnt i Septuaginta.


=== Bysantinsk periode ===
En krypt tidfestet til den 5. eller 6. århundre e.Kr. er under St. Nikolaus' kirke i Beit Jala.


=== Korsfarerperioden ===
Korsfarertiden ble landsbyen kalt Apezala, og St. Nikolaus' kirke ble muligens bygd på nytt i denne tiden.


=== Osmansk tid ===
I 1516 ble Beit Jala og det øvrige Palestina del av Det osmanske rike. På 1500-tallet var Beit Jala en stor landsby med kristne og muslimske bønder. Mot slutten av 1500-tallet var nesten alle innbyggerne i Beit Jala kristne, med et folketall på 239 kristne menn og seks muslimske menn. Landsbyen produserte mer hvete og bygg enn områdene rundt. Beit Jala betalte skatt for dette, i tillegg til fiken, honning, og geiter. Landsbyen hadde en av seks olivenpresser i Jerusalem-distriktet på 1500-talet.Innbyggerne i Beit Jala deltok i bondeopprøret i Palestina i 1834 mot Ibrahim Pasja, den egyptiske guvernøren i Syria. Man mente at innbyggerene hadde tatt del i plyndringen av egyptisk eiendom, og den 31. mai gikk egyptiske soldater til angrep mot landsbyen. Ibrahim Pasja stanset angrepet, men minst 33 menn og kvinner ble drept. I tillegg ble alle dyr i landsbyen fjernet. Angrepet mot Beit Jala førte til opprør fra Ta'amira-stammen, en lokal beduinstamme, som gikk inn i Betlehem for å hjelpe til med forsvaret der.I 1952 gikk Det israelske forsvar til et hevnangrep mot Beit Jala, der sju sivile ble drepte. Det ble klaget på at Israel hadde brutt våpenhvileavtalen. De Forente Nasjoners organisasjon for overvåking av våpenhvile fordømte Israel for å ha brutt avtalen.Den palestinske selvstyremaktene tok kontroll over byen etter Osloavtalen i 1993.


== Referanser ==


=== Kilder ===


== Eksterne lenker ==
Offisielt nettsted 
(en) Beit Jala – kategori av bilder, video eller lyd på Commons
Institution Notre-Dame de Sainte-Croix

Institution Notre-Dame de Sainte-Croix, ofte kalt Sainte-Croix de Neuilly, er en katolsk utdanningsinstitusjon under kontrakt med staten, lokalisert i Neuilly-sur-Seine i Hauts-de-Seine-avdelingen i Frankrike.Etablissementet ble grunnlagt i 1856 ved Château des Ternes av kongregasjonen av det hellige kors, og ble overført til sin nåværende beliggenhet i 1866.Den nasjonale rangeringen av classes préparatoires aux grandes écoles (CPGE) er basert på opptaksraten for studenter til grandes écoles.I 2021 kom 31,50 % av klassen inn i topp 3 (HEC, ESSEC, ESCP) og 80,3 % i topp 6, og bekreftet dermed progresjonen fra tidligere år.


== Berømte alumni ==
Jean-Baptiste Duroselle, fransk historiker
Emmanuel Lafont, fransk prelat og emeritert katolsk biskop av Cayenne i Fransk Guyana


== Referanser ==


== Eksterne lenker ==
(fr) Offisielt nettsted 
(en) Institution Notre-Dame de Sainte-Croix – kategori av bilder, video eller lyd på Commons
Syvende mai-kaderskoler

Syvende mai-kaderskoler (forenklet kinesisk: 五七干校; tradisjonell kinesisk: 五七幹校) var kinesiske arbeidsleirer.


== Beskrivelse ==
Denne typen fangeleirer ble etablert under kulturrevolusjonen. De kombinerte hardt arbeid i jordbruket med studier av Mao Zedongs skrifter for omskolering eller laogai (reform ved arbeid) av kadre og intellektuelle i rett sosialistisk tenkning.


== Litteratur ==


=== Memoarer ===
Yang Jiang:《干校六记》- Six Chapters from My Life "Downunder", tr. Howard Goldblatt (University of Washington Press, 1988).


=== Romaner ===
Cao Wenxuan, Bronze and Sunflower, oversatt av Helen Wang (Walker Books, UK, 2015; Candlewick Press, USA, 2017).


=== Propagandaplakater ===
Kinesiske propagandaplakater knyttet til Syvende mai-kaderskoler.


== Referanser ==
Hnyla Lypa

Hnyla Lypa (ukrainsk: Гнила Липа, polsk: Gniła Lipa; navnet betyr «råttent lindetre») er en venstre sideelv til Dnister i det vestlige Ukraina.
Lengden er 87 kilometer, nedbørfeltet er 1 320 km². Elven faller 1,4 m/km. Elvedalen i de øvre delene er V-formet, nedstrøms – trapesformet, opptil 2,6 km bred. Elva er moderat buktende, 0,5–50 meter bred, 0,5–1,5 meter dyp (maks. 3 meter).
Hnyla Lypa har sin opprinnelse øst for landsbyen Lypivtsi, ved foten av Vysokoji Hory, som ligger i det kuperte området Holohory. Den renner først (i flere kilometer) mot vest, deretter snur den mot sør, og nær munningen - noe mot sørøst. Den munner ut i Dnister øst for byen Halytsj og sør for landsbyen Tustan.
Ved elven ligger byene Peremysjljany, Rohatyn og Bursjtyn, samt landsbyen Bilsjivtsi og andre landsbyer.
Elven har gitt navn til Slaget ved Gnila Lipa, 29–30. august 1914, der Den keiserlige russiske hær slo Den østerriksk-ungarske hær.


== Referanser ==


== Eksterne lenker ==
(en) Hnyla Lypa (river) – kategori av bilder, video eller lyd på Commons
Koropets

Koropets (ukrainsk: Коропець, polsk: Koropiec) er en venstre sideelv til Dnister i det vestlige Ukraina.
Koropets stammer fra kilder nord for landsbyen Kozivka (Ternopil oblast). Den renner hovedsakelig mot sør og munner ut i Dnister ved landsbyen Koropets. Lengden er 78 kilometer, nedbørfeltet er 511 km². Dalen i øvre og midtre del er trapesformet, nedenfor byen Monastyryska er den for det meste V-formet. Elvedalens bredde varierer fra 0,2 til 1,2 kilometer, dybden er 60–80 m. Flomsletten er tosidig, opptil 250–300 meter bred, noen steder er den sumpete. Elva er moderat buktende, opptil 20 meter bred. Dybden på elva er 0,5–1,5 meter, maksimum er 2,5 meter. Elven faller 2,5 m/km i gjennomsnitt, og opp til 4,8 m/km i de nedre delene.
Viktige sideelver er Masiuvka (høyre) og Dobrovidka (venstre).


== Referanser ==


== Eksterne lenker ==
(en) Koropets (river) – kategori av bilder, video eller lyd på Commons
Promising Young Woman

Promising Young Woman er en britisk-amerikansk thriller/dramafilm fra 2020 skrevet og regissert av Emerald Fennell. Filmen er Fennells debutfilm. Carey Mulligan spiller hovedrollen som Cassandra som har viet sitt liv til hevn etter at hennes venninne blir drept.Under Den 93. Oscar-utdelingen vant Emerald Fennell Oscar for beste originalmanus for filmen, og filmen var i tillegg nominert i klassene for beste film, beste regi (Fennell), beste kvinnelige skuespiller (Carey Mulligan) og beste klipping (Frédéric Thoraval). Filmen ble også nominert til Amandaprisen 2021 for beste utenlandske kinofilm og Robertprisen for årets engelskspråklige film under Robertfesten 2022.


== Skuespillere ==
Carey Mulligan som Cassandra «Cassie» Thomas
Bo Burnham som Ryan Cooper
Alison Brie som Madison McPhee
Clancy Brown som Stanley Thomas
Jennifer Coolidge som Susan Thomas
Laverne Cox som Gail
Chris Lowell som Alexander «Al» Monroe
Molly Shannon som Mrs. Fisher
Connie Britton som Dean Walker
Adam Brody som Jerry
Max Greenfield som Joe
Christopher Mintz-Plasse som Neil
Steve Monroe som Detective Waller
Sam Richardson som Paul
Alfred Molina som Jordan Green


== Referanser ==


== Eksterne lenker ==
(en) Promising Young Woman på Internet Movie Database 
(sv) Promising Young Woman i Svensk Filmdatabas 
(da) Promising Young Woman i Danmark Nationale Filminstitut 
(fr) Promising Young Woman på Allociné 
(nl) Promising Young Woman på MovieMeter 
(en) Promising Young Woman på AllMovie 
(en) Promising Young Woman på Rotten Tomatoes 
(en) Promising Young Woman på Metacritic
Frode Bjøru

Frode Bjøru (f 1960) er en norsk seilmaker og gårdbruker fra Jøa i Trøndelag. Han er en av Europas fremste eksperter på tradisjonell seilmaking og har vært involvert i kjente prosjekter som Tangaroa og Draken Harald Hårfagre.
Emerald Fennell

Emerald Fennell (født 1985) er en britisk skuespiller, regissør og manusforfatter for film og TV.Hennes første spillefilm som manusforfatter og regissør var Promising Young Woman fra 2020. For filmen vant hun  Oscar for beste originalmanus under den 93. Oscar-utdelingen, og ble også nominert til Oscar for beste regi mens filmen var nominert som beste film. Filmen ble også nominert til Amandaprisen 2021 for beste utenlandske kinofilm og Robertprisen for årets engelskspråklige film under Robertfesten 2022.Som skuespiller har hun blant annet spilt rollen som Camilla Parker Bowles i Netflix-serien The Crown (2019-2020) og spilt i filmene Pan (2015) og Den danske piken (2016). 


== Filmografi ==


=== Som manusforfatter og regissør ===
2016: Drifters (TV-serie - manus 1 episode)
2019: Killing Eve (TV-serie - manus og produsent 8 episoder)
2020: Promising Young Woman (film - manus, regi og produsent)


=== Som skuespiller (utvalg) ===
2011: Albert Nobbs (film)
2012: Anna Karenina (film)
2013-2017: Nytt liv i East End (TV-serie, 27 episoder)
2015: Pan (film)
2016: Den danske piken (film)
2018: Vita & Virginia (film)
2019-2020: The Crown (TV-serie, 7 episoder)


== Referanser ==


== Eksterne lenker ==
(en) Emerald Fennell på Internet Movie Database 
(da) Emerald Fennell på Filmdatabasen 
(fr) Emerald Fennell på Allociné 
(en) Emerald Fennell på AllMovie 
(en) Emerald Fennell hos The Movie Database